#### ŠAŠAVA MAČKA #### Slikovnica o šašavoj mački je edukativnog karaktera. Na zabavan način uči djecu o važnosti ispravne ishrane. Prijateljstvo dvije mačke i briga jedne o drugoj se provlači kao drugi motiv ove slikovnice. Mačka Kata se voljela igrati s prijateljem mačkom Miškom, no nije voljela piti mlijeko. Radije bi lizala cvjetni prah s ivančica na što se njezina majka Mica ljutila. Kata je istrčala bez jela iz kuće na livadu i igrala se s prijateljem na rubu šume. Skakali su preko potoka i Kata isprva nije uspjela preskočiti potok. Nakon drugog pokušaja je pala u potok. Postala je preteška jer se hranila slatkim cvjetnim prahom umjesto mlijekom. Nije znala plivati, kao što mace i ne znaju, pa ju je Miško spasio. Bio je prilično uplašen zbog svoje prijateljice i predložio joj je da pije više mlijeka kako bi postala brza i spretna. Kata je pogledala svoj odraz u vodi i shvatila da je postala okruglica i da mora piti mlijeko. Majci nije priznala svoju mokru avanturu te je brzo otišla na zdjelicu s mlijekom. Ubrzo je postala brza i spretna i nastavila izvoditi mačje vratolomije s Miškom. .
Više »
Moglo bi vas zanimati i...
#### LEO MESSI: mali ljudi veliki snovi #### Upoznajte život istaknutih osoba, od dizajnera i umjetnika do znanstvenika i sportaša. Ostvarili su nevjerojatna dostignuća, no svatko je od njih na početku bio samo malo dijete s velikim snom. Mali je Leo igrao nogomet na ulicama argentinskog grada Rosarija. Za gradsku je momčad postigao više od 500 golova, a s trinaest je godina otišao u španjolski klub Barcelona. Leo je postao zvijezda kluba i osvojio mnoštvo naslova. Ostvario je svoj san kad je s Argentinom osvojio Svjetsko prvenstvo 2022. I dan danas, mali Leo i veliki Messi ustaje svakog jutra sa željom da se razvija i napreduje i na terenu i izvan njega. Poznata je njegova izreka: »Ako nešto jako voliš, ništa te neće zaustaviti.« Na kraju ove čudesne priče o legendarnom nogometašu pronaći ćete životopis s obiljem fotografija i podataka. #### Više »
#### MARILYN MONROE: mali ljudi veliki snovi #### Upoznajte život istaknutih osoba, od dizajnera i umjetnika do znanstvenika i sportaša. Ostvarili su nevjerojatna dostignuća, no svatko je od njih na početku bio samo malo dijete s velikim snom. Mala je Norma Jeane sanjala da njezino ime blješti na filmskom platnu. Nakon djetinjstva provedenog po sirotištima vinula se u zvjezdane visine prije dvadeset i pete godine, a svoje je snove ostvarila pod novim imenom iz bajke: Marilyn Monroe. Marilyn je bila posebna… vjerovala da je bolje biti krajnje neozbiljan nego krajnje dosadan. Bila je među prvim ženama koje su imale svoju produkcijsku kuću. Također, borila se za prava glumica –željela je da da glumice dobivaju velike uloge poput svojih kolega i da budu plaćene za svoj posao kao i oni. #### Više »
#### CRNI PURGER: dobri duh grada Zagreba #### U tišini zagrebačke noći, gdje ulične lampe čuvaju tajne stoljeća, tramvaj broj “0” otvara vrata u svijet koji ne pripada ni prošlosti ni sadašnjosti. Kada četvero prijatelja – Luka, Nika, Filip i Tea – zakorače u njegovu unutrašnjost, ništa više neće biti isto. Uz pomoć Crnog Purgera, duha Zagreba, morat će se suočiti s prijetnjama koje žele zauvijek uništiti povijest grada. U potrazi za zlatnim privjeskom, koji skriva dušu Zagreba, otkrit će da je jedina prava snaga – snaga zajedništva i sjećanja. No, protivnici su moćni, a vrijeme nezaustavljivo. Hoće li uspjeti spasiti Zagreb prije nego što nestane u zaboravu? Uzbudljiva priča o tajnama, hrabrosti i ljubavi prema gradu čeka na vas. Doživite Zagreb kakav još nikad niste vidjeli! #### Više »
#### GRETA, NAJMANJA OD SVIH: čupava prinova #### Greta je najmanji jak u krdu – ali uskoro stiže netko još manji od nje, i to baš u njenu obitelj! Dok se svi spremaju za dolazak čupave male prinove, Greta je jako uzbuđena što će postati velika seka. Jedva čeka pokazati svom malom braci svoje omiljene igračke i podijeliti sve stvari koje najviše voli na ovome svijetu… Ali kako će podijeliti mamu? Mama je ipak samo jedna, a njih će biti dvoje! Ova topla, dirljiva i ohrabrujuća priča o ljubavi i prilagodbi raznježit će cijelu obitelj, a posebno je prigodna za djecu čija će se obitelj uskoro proširiti za još jednog člana. #### Više »
Copyright © 2023, DOMINOVIĆ D.O.O., All rights reserved. Kontakt: knjizara@dominovic.hr / +385 1 6130 112 Sveučilišna knjižara i antikvarijat Dominović Hrvatske bratske zajednice 4 (zgrada NSK) 10001 Zagreb, P.P. 555 Want to change how you receive these emails? You can update your preferences or .

This email was sent to why did I get this? Dominović d.o.o. · Trnjanska cesta 54A · Zagreb 10000 · Croatia

﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏ ﻿͏  ﻿͏  ﻿͏  ﻿͏